

гр. Болярово, област Ямбол, п.к.8720,  ул. ”Димитър Благоев” № 7

Председател тел.: 04741 / 69-22, 69-32

Еmail: obs_bolyarovo@abv.bg,  obstinski.savet@bolyarovo.bg                                 
П Р О Т О К О Л  № 34
ОТ ЗАСЕДАНИЕ НА ПОСТОЯННАТА КОМИСИЯ ПО ЕВРОПЕЙСКИ ПРОГРАМИ, ЗДРАВЕОПАЗВАНЕ, СОЦИАЛНА ПОЛИТИКА, ОБРАЗОВАНИЕ, КУЛТУРА, ВЕРОИЗПОВЕДАНИЯ, СПОРТ, ТУРИЗЪМ, ПРОВЕДЕНО НА 22.05.2026 г. 

Днес 22.05.2026 година, от 14.20 часа в залата на общината на пл. ”Девети септември” № 4, се проведе заседание на Постоянната комисия по европейски програми, здравеопазване, социална политика, образование, култура, вероизповедания, спорт, туризъм към ОбС - Болярово, във връзка с провеждане на редовно заседание на Общински съвет - Болярово на  28.05.2026 г.

На заседанието присъстваха:
                 1. Мария Тодорова - председател
2. Ана Петрова-Димитрова - член
3. Янко Анев – член
4. Ана Минчева – член 
      5. Веселина Ганева – член
Отсъстващи: няма
Присъства още: г-н Красимир Григоров – председател на ОбС.
Мария Тодорова – председател на ПК: уважаеми колеги, нямаме отсъстващи членове от комисията, можем да започваме работа. Нашата комисия, има за задача да разгледа и даде становище по т. 7,8,9,10 от дневния ред
ПО Т. 7 ОТ ДНЕВНИЯ РЕД: Отчет за работата на кметски наместник на Ружица за 2025 г., докладва: Красимир Костов – км. нам. на с. Ружица.
Мария Тодорова: отчета е пълен и обстойно обхваща работата на кметския наместник за 2025 г. Подробно са описани точките по изпълнението на бюджета, благоустройство и комуникация, състояние на общинската собственост, подобряване и възстановяване на околната среда, гражданско състояние, административни услуги, обществен ред и сигурност, защита на населението при бедствия и аварии. Както на много места в България, така и тук се посочва проблема с безводието. 
Янко Анев: в самия отчет са описави извършените дейности. Можем да го включим за разглеждане в заседанието на ОбС.
Ана Димитрова: нямам възражения

Ана Минчева: аз също подкрепям.
Веселина Ганева: подкрепям изказаните мнения.

Мария Тодорова: след като няма други изказвания предлагам да се обединим около едно мнение. Становището на комисията е, отчеета да влезе за разглеждане в заседание на Общински съвет. 
Гласували:          „За“ – 5,          „Против“ – 0,        „Въздържали се“ – 0. 
ПО Т. 8 ОТ ДНЕВНИЯ РЕД: Отчет за работата на кметски наместник на Вълчи извор за 2025 г., докладва: Васко Кърмъзов – км. нам. на с. В. извор
Мария Тодорова: отчета е написан според изискванията за такъв тип документи. Описани са всички извършени дейности за периода. В своя отчет г-н Кърмъзов описва всяка една от изброените в началото точки. Направено е пролетно почистване като са участвали и жители на селото. Завършен е ремонтна и на местния параклис. Отново се споменава проблема с безводието през летните месеци. Като цяло в населеното място няма спешни и наболели проблеми. Колеги, вашите мнения, съображения?
Янко Анев: подкрепям отчета.
Веселина Ганева: наистина много подробен отчет. Почти във всички отчети обаче е описано, че присъствието на представители на Гранична полиция в повечето села, внася едно спокойствие сред жителите, все пак сме и граничен район разбира се. По информация разбираме, че са намалели преминаващите незаконно границата, но все пак те спомагат за определени произшествия. Харесва ми и написаното от кметския наместник, който цитирам: „Община Болярово е една от малкото общини в България, която води и има много добра социална политика и като такава работи в подкрепа на трайно нуждаещи се лица с нисък социален статус и живеещи в риск“. Споменато е, че по проект „Топъл обяд“ 4 души от селото използват услугата. Хубаво е, че се оценя и отчита това, което се прави. Ние като общински съветници, винаги ще подкрепяме този проект да продължава, защото храната е много важна за хората. Благодаря. 
Мария Тодорова: предлагам да се обединим около едно мнение. Становището на комисията е, отчета да влезе за разглеждане в заседание на Общински съвет. 
Гласували:          „За“ – 5,          „Против“ – 0,        „Въздържали се“ – 0. 
ПО Т. 9 ОТ ДНЕВНИЯ РЕД: Отчет за работата на кметски наместник на Горска поляна за 2025 г., докладва: Стоян Михов – км. нам. на с. Г. поляна.

Мария Тодорова: разглеждаме също един подробен и обемист отчет, който обхваща работата на кметския наместник за 2025 г. Отново е споменато безводието като проблем, както и липсата на магазин. Колеги, мнения?
Янко Анев: подкрепям отчета.

Ана Минчева: нямам възражения по него.

Мария Тодорова: Становището на комисията е, отчета да влезе за разглеждане в заседание на Общински съвет. 
Гласували:          „За“ – 5,          „Против“ – 0,        „Въздържали се“ – 0. 
ПО Т. 10 ОТ ДНЕВНИЯ РЕД: Отчет за работата на кметски наместник на Ситово - Иглика за 2025 г., докладва: Ст. Табурова – км. нам. на с. Ситово и Иглика.

Мария Тодорова: отчета е на кметски наместник, който обслужва 2 населени места. Подробен документ, описващ благоустройствените мероприятия, извършени на територията на селата, стопанисването на ОС. Проблем възниква при опазване на улиците чисти, поради факта, че и в двете села основно се отглежда едър рогат добитък и е нормално преминавайки животните през селото да замърсяват.
Янко Анев: с няколко думи искам да кажа няколко неща. Малко селище, но с доста сериозна дейност. На всички е ясно, колко животновъди имат там, които отглеждат животинска продукция. Кръгът е затворен като е изградена и мандра, което е много добре, защото млади хора, успяват да развиват бизнес в подобен район. Естествено, че има какво да се желае по благоустрояването на селищата. От страна на общинското ръководство ще се изпълнява проект за пътя, относно отсечката между селата Лалково – Ситово, което пък ще допринесе за по-добро достигане на гражданите до там. Това ще е от голяма полза за района.
Ана Минчева: нямам допълнения по отчета.

Красимир Григоров: колеги, мисля, че е хубаво да четем и разглеждаме отчетите на кметовете и кметските наместници, вижда се какво е свършено през годината. Самите те ни представят цялостната си дейност. Когато обаче имат проблем е, нормално да се обръщат към кмета на общината за съдействие, ние няма как да знаем проблемите на селата изцяло. Разбира се, че когато можем помагаме и когато е внесена докладна записка за определено села, винаги подкрепяме и гласуваме „за“.
Мария Тодорова: Становището на комисията е, отчета да влезе за разглеждане в заседание на Общински съвет. 
Гласували:          „За“ – 5,          „Против“ – 0,        „Въздържали се“ – 0. 

Поради изчерпване на дневния ред, заседанието на ПК беше закрито.

     ПРОТОКОЛЧИК:



     ПРЕДСЕДАТЕЛ НА ПК:         

                /С. Н./



                                         /М. Т./

